Kimi Ga Jo

Kimi Ga Jo (, "Via Regado") estas la nacia himno de Japanio.

 Historio 
La teksto de Kimi Ga Jo venas el utao de la 12-a jc, Heian-epoko kaj estas la plej malnova himno de la mondo. Por ĝi verkis por tradiciaj muzikiloj Hajaŝi Hiromori kaj ĝi iĝis en 1876 kutima nacia himno.

Dum la Dua Mondmilito la himno iĝis simbolo de la tiutempe naciisma kaj imperiisma japana ŝtato. Tial post la jaro 1945 inter la civitanoj de Japanio ekestis longa konflikto pri la demando, ĉu pluuzi la himnon kiel nacia simbolo. Aparte la sindikato de instruistoj dum multaj jaroj rifuzis kanti la himnon okaze de la hisado de la flago de Japanio kadre de la celebraĵo je komenco de la lerneja jaro, kutima en ĉiu japanaj lernejoj. Konservativaj japanaj ŝtatreprezentantoj tial akuzis la sindikaton esti ekstremisme maldekstra. Nur en 1999, "Juro pri la Naciaj Flago kaj Himno" (re)oficialigis la kanton Nacia Himno, kaj la flagon Hinomaru nacia flago de Japanio. Koresponde al la antaŭaj protestoj, ankaŭ nun multaj instruistoj protestis; ili estis admone atentigitaj, ricevis malpli da salajro kaj iuj eĉ estis maldungitaj.

 Teksto kaj traduko 
Japana originaloHepburn-transskriboEsperanta transskriboEsperanta tradukoPoezia traduko de K. Ossaka La Revuo Orienta, 1932君が代は  Kimi ga yo wa  Kimi ga jo ŭa  Via regado daŭru  Daŭru longe lia tron'!千代に   Chiyo ni,  Ĉijo ni,  Mil generaciojn,  Ĝi eterne glora restos,八千代に  Yachiyo ni,  Jaĉijo ni,  Okmil generaciojn,  Ĝis el ŝton' kreskos jen細石の  Sazare ishi no  Sazare iŝi no  Ĝis el ŝtono  Forta roko por la ben' —巌となりて   Iwao to narite  Iŭao to narite  Iĝos rokego  Verda ĝin苔の生すまで  Koke no musu made.  Koke no musu made.  Kaj musko kovros ĝin.  musko vestos.

 Noto: 君が代 (Kimi ga jo) estas tradukebla "Via regado" laŭ Japanalingvismo en Heian-epoko, tamen ankaŭ tradukebla "Via vivo". Ne ekzistas oficiala interpreto pri la teksto.

 Muziko 
La melodio nun uzata estis aprobita en 1880, komponita de Joŝiisa Oku kaj Akimori Hajaŝi kaj reviziita de Hiromori Hajaŝi; ĝi estas bazita sur tradicia japana kortega muziko, kun Eŭropaj influoj.

400px|<center>Notoj de Kimi ga jo

Referencoj

 Eksteraj ligiloj 
 aŭdu
 je Eo 
 Kantebla versio 

Japanio
Kategorio:Japana muziko
Kategorio:Naciaj simboloj de Japanio
Kategorio:Politiko de Japanio